**Prishtinë, 18 Dhjetor 2020**

**Përmbledhja e diskutimeve nga takimi i Forumit Konsultativ të MPL-së me Organizata të Shoqërisë Civile për vitin 2020**

**Kryesues: z. Sadri Rrmoku – Instituti Kosovar për Qeverisje Lokale**

**Pjesëmarrës:**

Ministria e Pushtetit Lokal - MPL,

Instituti Kosovar për Qeverisje Lokale - KLGI,

Projekti DEMOS,

Syri i Vizionit - SIV,

Lëvizja FOL,

Instituti GAP,

Demokracia për Zhvillim – D4D.

**Fjala hyrëse**

**Trim Berisha – zëvendëssekretar i përgjithshëm MPL,** prezantoi projektet në katër (4) vitet e ardhshme, ku përfshihet edhe shoqëria civile dhe bashkëpunimi dhe angazhimi i tyre. MPL është në fazën e programimit për IPA3, ku kemi një projekt program për Grantin e Performancës, i cili ka vlerë prej 15 milionë euro dhe i cili ka kaluar në fazën e parë nga Zyra e BE-së. Presim tashmë që ta finalizojnë.

**Programi për bashkëpunimin ndër-kufitar**

Gjithashtu MPL është në implementim të programit IPA2, për të cilat ka përfunduar faza procedurale dhe në vitin e ardhshëm (2021) janë tri (3) thirrje për organizatat joqeveritare në bashkëpunim edhe me vendet fqinje. Me Shqipërinë, Malin e Zi dhe Maqedoninë, do të kemi në dispozicion rreth nëntë (9) milionë euro për organizatat joqeveritare që të aplikojnë në projektet e tyre.

Pastaj në vitin tjetër (2022) është implementimi i projektit të Bankës Botërore, i cili ka një vlerë rreth tre (3) milionë dollarë. Projekti do të implementohet nga një organizatë joqeveritare, e cila do të kontraktohet nga MPL në bashkëpunim më Bankën Botërore dhe e cila, pastaj, do të japë grante rreth 1.5 milion për organizatat joqeveritare të vogla, të cilat kanë të bëjnë me rininë.

**Prezantimi i Planit të punës së MPL për vitin 2021 dhe të gjeturat e Raportit të Progresit për Kosovën që lidhen me nivelin lokal**

**Ferdi Kamberi** – Plani vjetor i Punës së Ministrisë së Pushtetit Lokal për vitin 2021- MPL në kuadër të përgjegjësive ligjore ka edhe objektivat dhe synimet për të bërë një plan vjetor dhe mbi bazën e atij plani realizohet një plan më i detajuar. Në nëntëmujorin e vitit 2020, plani i brendshëm i MPL është realizuar diku 78%, ndërsa sa i përket aktiviteteve, të cilat janë pasqyruar edhe në kuadër të planit të Qeverisë, është realizuar 100%, pavarësisht faktit që një pjesë e stafit, për shkak të pandemisë, kanë punuar nga distanca.

**Iliriana Bajrami** – Ka prezantuar sfidat dhe të arriturat e identifikuara nga raporti i progresit që lidhen me qeverisjen lokale për vitin 2019. Raporti i Progresit ka vlerësuar lart të arriturat e MPL sidomos në vlerësimin e performancës komunale.

**Takimet e forumit**

Pjesëmarrësit në këtë takim u pajtuan që takimet e rregullta të forumit të mbahen katër (4) herë në vit, respektivisht çdo tre (3) muaj (Mars, Qershor, Shtator dhe Dhjetor). Në rast se ndokush nga anëtarët e forumit propozon ndonjë temë me interes, atëherë forumi mund të mblidhet edhe në takime të tjera. Kryesuesi i forumit mban mandatin tre muaj.

**Temat e Propozuara për vitin 2021**

1. Reforma në Arsim (rasti i Kamenicës);
2. Buxhetimi i sfidave që dalin nga Raporti i Progresit për vendin;
3. Asociacioni i Komunave me shumicë serbe;
4. Diskutimi i Raportit të performancës komunale;
5. Diskutimet për politikat që janë në proces të ndryshimit apo hartimit;
6. Komunat post-covid;
7. Konferenca rajonale për qeverisje lokale.

**Konkluzione**

* **Naser Lajqi** (Syri i Vizionit) u zgjedh kryesuesi për takimin e radhës të Forumit;
* Mbledhja e radhës e rregullt e forumit do të mbahet në mars 2021, ndërsa përzgjedhja e temave do të bëhet nga z. Lajqi dhe MPL.